Diari Oficial de la Generalitat Valenciana


Sumari del DOGV 3757, del 25-05-2000 (2000/3689)

RESOLUCIÓ de 8 de maig de 2000, per la qual establix el procediment d'adscripció dels mestres amb destinació definitiva en la constitució dels col·legis rurals agrupats d'Educació Primària i Infantil.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3757

Data del DOGV
:   25-05-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/3689


Data del document
:   08-05-2000

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

 Descriptors 

:   * centre d'ensenyament
    * ensenyament primari
    * educació preescolar
    * administració del personal
    * personal docent
    * concurs administratiu

RESOLUCIÓ de 8 de maig de 2000, per la qual establix el procediment d'adscripció dels mestres amb destinació definitiva en la constitució dels col·legis rurals agrupats d'Educació Primària i Infantil. [2000/M3689]
  
Amb data 7 de juny de 1996 la Conselleria de Cultura, Educació i Ciència i determinades organitzacions sindicals d'ensenyament van signar l'acord sobre plantilla i condicions de treball del professorat no universitari dels centres docents públics, en què es preveu la creació d'un xarxa escolar de les zones rurals amb la constitució de col·legis rurals agrupats. L'esmentat acord va ser ratificat pel Govern Valencià en la reunió que tingué el 18 de juny de 1996, que, a més, ordenà que es realitzaren les actuacions que correspongueren per a donar compliment al que s'hi preveu.
  
El Reglament Orgànic i Funcional de les Escoles d'Educació Infantil i dels Col·legis d'Educació Primària Públics faculta el conseller de Cultura, Educació i Ciència perquè cree o suprimisca unitats d'estos ensenyaments en funció de les especials característiques sociodemogràfiques o escolars de determinades poblacions, i també per a establir-ne l'agrupació, de manera que constituïsquen un col·legi rural agrupat amb àmbit d'actuació en diverses localitats.
  
L'Ordre de 15 de maig de 1997, de la Conselleria de Cultura, Educació i Ciència, regula la constitució de col·legis rurals agrupats d'Educació Infantil i Primària en la Comunitat Valenciana.
  
En la tramitació d'esta resolució s'ha complit el que preveu l'article 32 de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal de les Administracions Públiques.
  
Per tot això, resolc:
  
Primer
  
Els mestres amb destinació definitiva en els llocs corresponents a les unitats que s'integren en cadascun del col·legis rurals agrupats hauran de sol·licitar el cessament voluntari o l'adscripció als llocs de treball d'este, d'acord amb el que s'establix en la present resolució, mitjançant instància (annex I-A) dirigida al director territorial de Cultura i Educació de la província on es trobe el centre.
  
Aquells mestres que cessen voluntàriament podran acollir-se al que disposen els articles 18, 25 i 26 del Reial Decret 895/1989, de 14 de juliol, modificat pel Reial Decret 1.664/1991, de 8 de novembre.
  
Així mateix, aquells mestres suprimits amb anterioritat a la constitució dels col·legis rurals agrupats podran sol·licitar, també, l'adscripció als centres on els va ser suprimida la destinació, d'acord amb el que s'establix en l'article cinqué, segona fase, d'esta resolució, mitjançant instància (annex I-B) dirigida al director territorial de Cultura i Educació de la província on es trobe el centre.
  
Segon
  
En la sol·licitud inclouran, per ordre de preferència, els llocs a què desitgen ser adscrits, i serà requisit de sol·licitud estar habilitat per a ocupar-lo.
  
Els llocs de treball objecte d'adscripció seran els que hi ha indicats en les diferents ordres per les quals es construïxen els col·legis rurals agrupats.
  
Tercer
  
A la sol·licitud s'acompanyarà la documentació següent:
  
- Full de serveis certificat i tancat a la data d'acabament del termini de sol·licituds.
  
- Còpia acarada del primer nomenament com a funcionari/funcionària de carrera del cos de mestres.
  
- Còpia acarada de la certificació d'habilitació expedida per l'administració competent al respecte.
  
Quart
  
Les sol·licituds es presentaran davant la comissió a què fa referència el punt huité de la present resolució en el termini de 15 dies hàbils comptats des de l'endemà de la publicació de l'ordre per la qual es constituïx el col·legi rural agrupat en el Diari Oficial de la Generalitat Valenciana
  
Cinqué
  
L'adjudicació dels llocs estarà determinada per les prioritats següents:
  
Primera fase:
  
a) Els mestres amb destinació definitiva que sol·liciten romandre en el lloc de què són titulars.
  
b) Els mestres que com a conseqüència de la constitució del col·legi rural agrupat no puguen realitzar l'opció de l'apartat anterior.
  
c) Els mestres amb destinació definitiva que sol·liciten primerament llocs de la mateixa especialitat de què són titulars en les unitats que s'integren.
  
Segona fase:
  
d) Els mestres amb destinació definitiva no adscrits en la fase anterior i els provisionals per supressió del lloc que ocupaven amb caràcter definitiu.
  
En el cas d'existir alguns sol·licitants dins de cadascuna de les prioritats se seguiran els criteris següents:
  
a) Major antiguitat amb nomenament de caràcter definitiu en els llocs de treball preexistents.
  
b) En cas d'igualtat en el criteri anterior, decidirà la promoció ingrés més antiga i, dins d'esta, el número més baix que s'hi haja obtingut.
  
Per a l'adjudicació dels llocs de treball s'haurà estar degudament habilitat per al seu desenvolupament.
  
Sisé
  
Aquells mestres que amb l'aplicació dels criteris anteriors no obtinguen adscripció a un lloc seran cessats, i podran acollir-se al que disposen els articles 18, 25 i 26 del Reial Decret 895/1989, de 14 de juliol, modificat pel Reial Decret 1.664/1991, de 8 de novembre. En igual situació quedaran aquells mestres que dins els terminis establits no presentaren la instància a què fa referència l'apartat primer.
  
Seté
  
Els mestres que resulten adscrits a llocs del nou col·legi rural agrupat mantindran, a efecte d'antiguitat en el centre, la referida a la situació preexistent a la constitució d'aquest.
  
Huité
  
Als efectes establits en la present resolució, en cada col·legi rural agrupat es constituirà, entre els mestres titulars dels llocs preexistents, una comissió formada pel de major antiguitat en el cos, que actuarà com a president; el següent a este en ordre de major antiguitat, que actuarà com a vocal, i el de menor antiguitat en el cos, que actuarà com a secretari.
  
Nové
  
La comissió anteriorment referida s'encarregarà de rebre, certificar i acarar (annex II) la documentació aportada pels mestres.
  
Així mateix, procedirà a la realització de la proposta d'adscripció que corresponga d'acord amb els criteris establits en el punt cinqué de la present resolució.
  
Deu
  
La comissió exposarà al tauler d'anuncis del centre les relacions següents:
  
a) Relació, d'acord amb el model annex III de l'acta que s'hi acompanya, de mestres adscrits segons els criteris establits en l'article cinqué de la present resolució.
  
b) Relació de mestres que han sol·licitat cessament voluntari.
  
c) Relació de mestres que no han obtingut adscripció a un lloc, per no estar habilitats o per tenir menys drets, i que han resultat cessats.
  
Esta proposta serà enviada al director territorial (annex III) en el termini de deu dies a comptar des de l'acabament del termini de sol·licituds, i s'hi adjuntarà les reclamacions que presenten els interessats (annex IV), a les quals s'acompanyarà el corresponent informe de la comissió.
  
Onze
  
Els directors territorials resoldran les reclamacions i faran públiques als taulers d'anuncis les relacions de mestres adscrits i de mestres sense adscripció, i dictaran les oportunes resolucions individuals d'adscripció o de cessament (annexos V i VI), segons corresponga, que comunicaran al director del centre i a cadascun dels afectats.
  
Dotze
  
Contra les resolucions d'adscripció dels directors territorials de Cultura i Educació es podrà interposar recurs d'alçada davant el director general de Personal de la Conselleria de Cultura, Educació i Ciència.
  
Tretze
  
Els mestres que resulten adscrits a llocs singulars classificats com a (\*, b) en els respectius ordres de constitució desenvoluparan les funcions amb caràcter itinerant en les distintes localitats de l'àmbit del col·legi.
  
Catorze
  
A l'efecte de l'apartat quart, el termini de presentació de sol·licituds en els col·legis rurals agrupats constituïts amb anterioritat a la publicació de la present resolució serà de 15 dies hàbils des de l'endemà de la publicació de la present resolució.
  
Quinze
  
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional quinze de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal en el termini d'un mes comptat des de l'endemà de la seua publicació o interposar directament recurs contenciós administratiu davant el Jutjat Contenciós Administratiu de València, en el termini de dos mesos comptats a partir de l'endemà de la seua publicació.
  
València, 8 de maig de 2000.- El director general de Personal: José Cano Pascual.
  
ANNEX I-A
  
(Nom i cognoms) ..., amb DNI ..., i destinació definitiva en el Col·legi Públic ..., sol·licita, en virtut del que disposa l'article primer de la Resolució de 8 de maig de 2000.
  
a) El cessament voluntari.
  
b) L'adscripció al lloc de treball que ocupava amb caràcter definitiu en els col·legis que s'integren en el col·legi rural:
  
Codi Codi del centre Codi CRA
  
d'especialitat que s'integra
  
... ... ...
  
... ... ....
  
(L'adscripció a altres llocs de treball vacant en el CRA, una vegada resolta l'adscripció dels mestres que fan l'opció b) de l'annex I.
  
Codi Especialitat Codi CRA
  
especialitat
  
... ... ...
  
... ... ...
  
... ... ...
  
... ... ...
  
El president de la comissió
  
ANNEX I-B
  
(Nom i cognoms) ...., amb DNI ...., suprimit en el Col·legi Públic ...., sol·licita, en virtut del que disposa l'article 1 de la Resolució de 8 de maig de 2000.
  
L'adscripció en altres llocs de treball vacants en el col·legi rural agrupat, una vegada resolta l'adscripció dels mestres que fan la de la primera fase a la qual fa referència l'article cinqué de la present resolució.
  
Codi Especialitat Codi CRA
  
especialitat
  
... ... ...
  
... ... ...
  
... ... ...
  
... ... ...
  
El president de la comissió
  
ANNEX II
  
Comissió del col·legi rural agrupat
  
Els sotasignats, membres de la comissió del col·legi rural agrupat ...., constituït als efectes previstos en la Resolució de 8 de maig de 2000, per la qual s'establix el procediment d'adscripció dels mestres amb destinació definitiva en els col·legis rurals agrupats d'Educació Primària, declaren que han rebut, certificat i acarat, la documentació aportada per (nom i cognoms) ...., mestre/mestra amb destinació definitiva en el Col·legi Públic ...., referit a:
  
Documentació presentada
  
1. ...
  
2. ....
  
3. ....
  
4. ....
  
5. ....
  
..., .... d .... de 2000
  
El president de la comissió
  
ANNEX III
  
Proposta d'adscripció segons els criteris establits en l'article 5 de la Resolució de 8 de maig de 2000.
  
Nom i cognoms
  
DNI
  
Antiguitat com a definitiu
  
Any d'ingrés
  
Número de llista
  
Especialitat adjudicada
  
Centre adjudicat
  
Codi del centre
  
1.
  
2.
  
3.
  
4.
  
5.
  
6.
  
El president de la comissió
  
ANNEX IV
  
Reclamacions presentades en el procés d'adscripció a centres de col·legis rurals agrupats.
  
Nom i cognoms del/de la reclamant ...., amb DNI ....
  
Informe:
  
.................
  
El president de la comissió
  
(S'hi ha d'adjuntar les reclamacions)
  
ANNEX V
  
Resolució d'adscripció individual
  
..., director territorial de Cultura i Educació d ...., a la vista de la sol·licitud presentada per l'interessat/per la interessada, a proposta de la comissió d'adscripció del Col·legi Públic ..., d ..., de la província d ...., resolc:
  
Adscriure en el Col·legi Públic ..., d ..., província d ..., el senyor/la senyora ..., amb DNI número ..., NRP ..., al lloc d ..., en virtut de l'article 5 de la Resolució de 8 de maig de 2000, per la qual s'establix el procediment d'adscripció dels mestres amb destinació definitiva.
  
Contra la present resolució es podrà interposar recurs d'alçada davant el director general de Personal en el termini d'un mes des de la seua notificació.
  
...., ... d ... de 2000
  
ANNEX VI
  
(Nom i cognoms) ..., mestre/mestra amb destinació definitiva en el Col·legi Públic ..., d ..., província d ...,queda com a conseqüència del procés d'adscripció realitzat en centre rural agrupat en la condició de suprimit/suprimida.
  
..., ... d ...de 2000